દેશના મહાન રાજનેતા અને ભારતીય જનતા પક્ષના જન્મદાતા ભૂતપૂર્વ વડાપ્રધાન આદરણીય અટલબહિારી વાજપેયીનું નવી દિલ્હી ખાતે એમ્સની હોસ્પિટલમાં 16મી ઓગસ્ટ, 2018ની સાંજે લાંબી બિમારી બાદ દુખદ અવસાન થયું હતું. તેમના અવસાનના સમાચારથી સમસ્ત દેશ શોકમાં ગરકાવ થઈ ગયો હતો. અટલજીએ પંડિત જવાહરલાલ નહેરુથી મનમોહનસિંહ સુધીના વડાપ્રધાનના શાસનકાળની સંસદીય કાર્યવાહી નિહાળી હતી. માત્ર ભાજપમાં જ નહિ, દેશના તમામ રાજકીય પક્ષોમાં પણ તેઓ આદરણીય સ્થાન અને મોભો ધરાવતા હતા. તેઓ બહુમુખી પ્રતભિા ધરાવતા નેતા હતા. સાહિત્યકાર, કવિ , પત્રકાર , અનન્ય વાકપટુતા ધરાવતા કુશળ વક્તા અને સહુને સાથે રાખીને, સહુનો વિશ્વાસ અને સ્નેહ સંપાદન કરીને કાર્ય કરનારા વિચક્ષણ રાજપુરુષ હતા. પદ્મભૂષણ અને ભારતરત્ન જેવાં ઉચ્ચ સન્માનોથી તેમને નવાજવામાં આવ્યા હતા. ભારતની રાજનીતિમાં તેઓએ પાંચ દાયકા સુધી યશસ્વી યોગદાન આપ્યું હતું. અટલજી ભારતની આઝાદી પહેલા રાજકારણમાં પ્રવેશ્યા હતા. તેમણે ગાંધીજીની સાથે ભારત છોડો આંદોલનમાં પણ ભાગ લીધો હતો.